Navodila za gospodinjstvo za 6.b razred, 3. teden (2. ali 3. april)

Pozdravljeni!

Ali ste vsi pripravili prejšnji teden nekaj sadno – zelenjavnih jedi?

Katere snovi vsebuje največ sadje in zelenjava?

Nova skupina so živila, ki vsebujejo veliko beljakovin.

Beljakovine so gradbene snovi, omogočajo rast in razvoj organizma in so sestavina vsake celice.

Kaj moramo uživati, jesti, da dobimo beljakovine? (mleko, meso, ribe, jajce, stročnice …)

Zapiši v zvezek: ŽIVILA, KI VSEBUJEJO VEČ BELJAKOVIN

1. Beljakovine so hranilne snovi, ki nam omogočajo rast in razvoj. So gradbene snovi, ki gradijo vsako celico.

2. Beljakovinska živila so: mleko, meso, ribe , jajce in stročnice

Danes bomo spoznali od kje mleko in kako ravnamo z njim. Preberi pripravljen prispevek o mleku in odgovori na vprašanja. Odgovore zapiši v zvezek!

MLEKO

Vprašanja: 1. Katere živali nam dajejo mleko za prehrano? Vse te živali so sesalci.

 2. Kolikokrat dnevno molzemo kravo in koliko mleka daje dnevno?

 3. Kaj vsebuje mleko poleg beljakovin?

 4. Kako obdelajo mleko v mlekarni?

 5. Naštej vrste mleka, ga dobiš v trgovini!

 6. Kaj pomeni polnomastno, polmastno in kaj posneto mleko?

 7. Naštej mlečne izdelke!

Prilepi v zvezek embalažo kateregakoli mleka!

Vaja: IZDELAVA DOMAČEGA JOGURTA

V učbeniku preberi intervju z mlekarjem, na strani 48. Poskusi sam izdelati jogurt. Sedaj v teh izrednih razmerah pride prav, da to znaš. Receptura je v učbeniku. Če imaš rad sladkega, dodaj sadje ali med. Pazi na temperaturo. Dobro je , če imaš termometer.

Sporoči, kako ti je uspel jogurt!

Kar je napisano z rdečo barvo zapiši v zvezek. Tudi tvoje odgovore.

Lep pozdrav,

Učiteljica Vilma S. Brus